Gertrudi wa Thuringia

thumb|right|Gertrudi wa Thuringia
**Mtakatifu Gertrudi** (pia: **Getrudi Mkuu**; 1256 – 17 Novemba 1301) alikuwa mmonaki wa kike wa monasteri ya Helfta nchini Ujerumani. 

Tangu kale anaheshimiwa na Kanisa Katoliki kama mtakatifu bikira. Heshima hiyo ilithibitishwa na Papa Inosenti XI mwaka 1677.

Sikukuu yake ni tarehe 16 Novemba.

## Maisha 
Gertrudi alizaliwa katika mji wa Eisleben, mkoa wa Thuringia, nchini Ujerumani mwaka 1256. 

Katika utoto wake alilelewa na watawa wa kike Wabenedikto (labda wa urekebisho wa Citeaux) huko Helfta, ambako alifaulu vizuri katika masomo yake, hasa falsafa, historia na fasihi, pamoja na kukimbilia upwekeni kwa juhudi zenye ari. 

Baada ya kumuongokea kabisa Mungu na kujiweka kabisa mikononi mwake, alijiunga na monasteri hiyo, alipofuata vizuri ajabu njia ya ukamilifu, ajitosa katika kusali na kufanya fikara kwa kumkazia macho ya imani Kristo msulubiwa . 

Alifariki tarehe 17 Novemba 1301.

## Sala zake
Mungu, unayestahili upendo usio na mipaka,
sina chochote cha kupimia vema ukuu wako,
lakini hamu yangu kwako ni hivi kwamba,
kama ningekuwa na yale yote uliyonayo wewe,
ningekupa yote kwa furaha na shukrani.

Kwa ajili ya uongofu nakutolea, Baba mpenzi sana,
mateso yote ya Mwanao mpendwa sana tangu wakati ule ambapo,
akilazwa horini juu ya nyasi, alianza kulia, halafu akavumilia
mahitaji ya utoto, mapungufu ya ubalehe, mateso ya ujana,
hadi alipoinamisha kichwa akafa msalabani kwa mlio mkubwa.

Vilevile, kwa kufidia makosa yangu ya uzembe, nakutolea,
Baba mpenzi sana, mwendo wote wa maisha matakatifu sana
ambayo Mwanao pekee aliyaishi kikamilifu kabisa
katika mawazo, maneno na matendo yake
tangu atumwe kutoka ukuu wa kiti chako cha enzi kuja katika dunia yetu,
hadi alipouonyesha mtazamo wako wa Kibaba
utukufu wa mwili wake mshindi.

Kama shukrani nazama katika kilindi kirefu sana cha unyenyekevu,
na pamoja na huruma yako isiyolipika,
nasifu na kuabudu wema wako mtamu sana.

Wewe, Baba wa huruma, nilipokuwa ninapoteza maisha yangu hivyo,
ulikuza kwangu mawazo ya amani, si ya mabaya,
ukaamua kuniinua kwa wingi na ukuu wa fadhili zako.

Kati ya mengine, ulitaka kunijalia ujirani usiothaminika wa urafiki wako
kwa kunifungulia kwa namna mbalimbali hazina ile azizi sana ya umungu,
ambayo ni moyo wako wa Kimungu,
na kwa kunitolea kwa wingi mkubwa kila utajiri wa furaha ndani yake.

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Tanbihi
## Marejeo ya Kiswahili
* Mtakatifu Gertrud – tafsiri ya Masista wa Chipole – Toleo la pili – ed. Benedictine Publications Ndanda Peramiho – Peramiho 1985 – ISBN 9976-63-007-8
* Masomo ya Breviari - Sikukuu za Bwana, za Bikira Maria na za Watakatifu - Ndanda Mission Press 1978, uk  426-428
* John Kabeya na wengine - Maisha ya Watakatifu – ed. T.M.P. Book Department – Tabora 1965, 1989, uk. 407

## Marejeo ya lugha nyingine
* [This contains a full translation of Books 1 and 2, and a partial translation of Book 3.]
*Gertrude the Great of Helfta, *Spiritual Exercises*, Translated, with an Introduction, by Gertrud Jaron Lewis and Jack Lewis. Cistercian Fathers series no. 49, (Kalamazoo: Cistercian Publications, 1989)
*Gertrud the Great of Helfta, ''The Herald of God's Loving-Kindness*, books 1 and 2, translated, with an Introduction, by Alexandra Barratt. Cistercian Fathers series no. 35, (Kalamazoo, MI: Cistercian Publications, 1991)
*Gertrud the Great of Helfta, *The Herald of God's Loving-Kindness*, book 3, translated, with an Introduction, by Alexandra Barratt. Cistercian Fathers series no. 63, (Kalamazoo, MI: Cistercian Publications, 1999)
* 
*

## Viungo vya nje
* Benedict XVI, "On St. Gertrude", General audience, October 6, 2010
* *The Life and Revelations of Saint Gertrude the Great* - the full text online.
* Dolan, Gilbert. *St. Gertrude the Great*, Sands & Co., London, 1913
* St. Gertrude of Helfta at the Christian Iconography web site.
* Patron Saints Index: "Saint Gertrude the Great" 
* *The Life and Revelations of Saint Gertrude the Great'' - the full text online. 
* 

Jamii:Waliozaliwa 1256
Jamii:Waliofariki 1301
Jamii:Mabikira
Jamii:wamonaki
Jamii:Wabenedikto
Jamii:waandishi wa Ujerumani
Jamii:Watakatifu wa Ujerumani